

Obisk Podšumberka 2025

Dne **19.7.2025** smo se člani vodstva ZB za vrednote NOB Trebnje zbrali v Podšumberku in v spomin na preminule narodne heroje in pred spomenik položili venec in prižgali svečo. Letošnje leto nismo organizirali posebne slovesnosti, bo pa organizirana naslednje leto (2026).

Prav je, da iz spoštovanja do teh pogumnih partizanov in zaradi dejstva, da se poskuša potvarjati zgodovino povemo, kdo so bili padli proslavljeni partizanski poveljniki.

**Milovan Šaranović**, rojen v Podkraju pri Danilovgradu, poročnik Vojske Kraljevine Jugoslavije, poučeval je v oficirski šoli v Mariboru, leta 1941 vstopil v [NOVJ](http://sl.wikipedia.org/wiki/Narodnoosvobodilna_vojska_in_partizanski_odredi_Jugoslavije) in naslednje leto v [KPJ](http://sl.wikipedia.org/wiki/Komunisti%C4%8Dna_partija_Jugoslavije). Med vojno je bil poveljnik več partizanskih enot v Črni gori, dokler ni bil leta 1942 premeščen v Slovenijo, kjer je postal poveljnik [Dolenjske operativne cone](http://sl.wikipedia.org/w/index.php?title=Dolenjska_operativna_cona&action=edit&redlink=1), junija 1943 pa [načelnik Glavnega štaba NOV in POS](http://sl.wikipedia.org/w/index.php?title=Na%C4%8Delnik_Glavnega_%C5%A1taba_NOV_Slovenije&action=edit&redlink=1).

**Ivan Kavčič-Nande**, rojen v [Desnjak](http://sl.wikipedia.org/wiki/Desnjak)u. Bil je gradbeni delavec in se je že kot vajenec priključil delavskemu gibanju in bil leta [1936](http://sl.wikipedia.org/wiki/1936) in [1940](http://sl.wikipedia.org/wiki/1940) med organizatorji [stavke](http://sl.wikipedia.org/wiki/Stavka) gradbenih delavcev. Član [KPS](http://sl.wikipedia.org/wiki/Komunisti%C4%8Dna_partija_Slovenije) je postal [1938](http://sl.wikipedia.org/wiki/1938). Po [zasedbi](http://sl.wikipedia.org/wiki/Okupacija) [domovine](http://sl.wikipedia.org/w/index.php?title=Domovina&action=edit&redlink=1) se je priključil [NOB](http://sl.wikipedia.org/wiki/Narodnoosvobodilni_boj) in deloval kot [ilegalec](http://sl.wikipedia.org/w/index.php?title=Ilegala&action=edit&redlink=1) na območju [Ljubljane](http://sl.wikipedia.org/wiki/Ljubljana). Spomladi [1942](http://sl.wikipedia.org/wiki/1942) je postal član poverjeništva [CK](http://sl.wikipedia.org/w/index.php?title=Centralni_komite&action=edit&redlink=1) KPS. Poleti 1942 je odšel v partizane in postal decembra 1942 [komandant](http://sl.wikipedia.org/wiki/Komandant) 2. operativne cone, [23. maja](http://sl.wikipedia.org/wiki/23._maj) 1943 pa namestnik [političnega komisarja](http://sl.wikipedia.org/wiki/Politi%C4%8Dni_komisar) [Glavnega štaba NOV in POS](http://sl.wikipedia.org/wiki/Glavni_%C5%A1tab_Narodnoosvobodilne_vojske_in_partizanskih_odredov_Slovenije).

**Predrag Jevtič**, rojen v Gornjem Milanovcu v Šumadiji, predvojni pravnik in prekaljen revolucionar, ki je ilegalno deloval v Beogradu. Bil je komandant bataljona Druge proletarske brigade, namestnik komandanta Gubčeve brigade, komandant Cankarjeve brigade, namestnik komandanta 1. operativne cone Dolenjska, in nazadnje komandant 15. divizije.

Vsi trije padli partizanski poveljniki so bili razglašeni za narodne heroje in so pokopani v grobnici herojev v Ljubljani. Življenje so izgubili 30.7.1943 v Podšumberku.

Boštjan Sladič